
Привилегировани, еп. 9
	Мъже
	Жени

	Уил
	Меган

	Марко
	Карън

	Питър 
	Роуз

	Рами
	Сейдж

	Перез
	Лоръл 

	Съдия
	Патриша 

	
	Г-жа Уинроу


	Меган 
	Досега в “Привилегировани”

	Патриша
	Сейдж Бейкър?

	Сейдж
	На телефона.

	Патриша
	Найджъл Бейкър ми каза, че трябва да работя Сейдж и Роуз.

	Сейдж
	Утре ще обядваме с Патриша Кингстън.

	Меган
	Коя е Патриша Кингстън?

	Роуз
	Топ-агент.

	Меган
	Една от причините да работя тук е да се срещам с хора, за които си струва да пиша. Кой е по-подходящ от Лоръл?

	Марко
	Пишеш тайно биография на Лоръл?

	Меган
	Направих нещо лошо.

	Уил
	И какво?

	Меган
	Реших да поразровя за Лоръл.

	Уил
	Какво откри?

	Меган
	Не мога да ти кажа.

	Уил
	По-добре не й казвай.

	Меган
	Ако мога да върна времето, бих заличила наученото.

	Лоръл
	Какво искаш от мен?

	Меган
	Нищо не искам от теб.

	Лоръл
	Да видим колко си почтена всъщност.

	
	

	НАДПИС
	Привилегировани

	
	

	Меган
	**Ю-ху! Днес най-после настъпи.

	Марко
	Едва не си опърлих веждата.

	Меган
	Съжалявам. Чакам този ден отдавна и ето че той настъпи. Наистина дойде в най-подходящия момент. Най-добрата ми приятелка от Йейл пристига от Ню Йорк.

	
	Казва се Карън и ще ти хареса.

	Марко
	Едва започнах да харесвам теб. Да не мътим водата.

	Меган
	4 години бяхме съквартирантки . И двете бяхме стипендиантки по журналистическа програма. Сега тя работи като асистент във “Финли Ривю”. 

	Марко
	О, лъскаво.

	Меган
	Аха. Бяхме доста заети, не сме се виждали отдавна. Ще бъде хубаво да си поплача на нечие рамо.

	Лоръл
	Марко, искам да видя менюто за вечерята на акционерите.

	Марко
	Веднага.

	Меган
	Добро утро, Лоръл.

	Лоръл
	Донеси ми го в кабинета.

	Меган
	*И омразата продължава.

	Марко
	Това е просто фаза. Прави го с всички. Ще мине.

	Меган
	Този път не съм сигурна. Не че няма причина да ми е бясна…

	Марко
	Ще ми кажеш ли някога защо?

	Меган
	Не.

	
	О, ти си тук.

	Уил 
	Точно такова посрещане обичам. Данке.

	Меган
	Приятелката ми Карън пристига от Ню Йорк и ще остане няколко дни, та се надявах да ни покажеш как преживяват богатите в Палм Бийч. Дали може да направим едно кръгче с някоя от яхтите ти утре?

	Уил
	Колко яхти мислиш че имам?

	Меган 
	Добре, ако яхтата е заета, ще пояздим коне или слонове. Ти си милиардерът, ти ми кажи как се прави.

	Уил
	Колкото и да ми се иска да пояздите слоновете на семейство Дейвис, тази седмица съм на работа.

	Меган
	Какво?

	Уил
	Работя. Не ти ли е хрумвало, че може да работя?

	Меган
	Не. Сигурно защото те познавам от 4 месеца, но досега не си го споменавал. Ама че съм глупава.

	Уил
	Работя за Питър Фридланд, спортен фотограф е.

	Меган
	Като теб.

	Уил
	Като мен. Но на него му плащат и му публикуват снимките. Работи на свободна практика и като дойде в града, ме наема да му нося кафето, да му чистя и да попивам гения му.

	Меган
	Поднасяш кафе? Ти направо ме побъркваш, Уилям.

	Уил
	Да, но утре ще ми даде истинска работа. Има благотворителен тенис-турнир в Уест Палм и ще ме остави да го отразя, а после ще види работата ми.

	Меган
	Така ли? Изумително.

	Уил
	Сигурно ще мога да уредя места за теб и приятелката ти. Играят братята Брайън.

	Меган
	Би било страхотно. Щом сафарито отпада.

	Уил
	Знаеш, че не притежавам слонове, нали?

	Меган
	О!

	Сейдж
	Не знам.

	Меган
	Здравейте, момичета. Чака ни голяма седмица. Годишните изпити са под носа ни. Да се захващаме. Първо американска литература. О, да!

	Сейдж
	Знаеш ли, че откакто се нанесе тук, всяка сутрин ходя с удоволствие на училище?

	Меган
	Благодаря, Сейдж.

	Сейдж
	Не е комплимент.

	Роуз
	Толкова харесвам “Сбогом на оръжията”, че няма какво да се тревожа за дочитането й. Минах само няколко глави, но вече виждам Джеймс Франко като Фредерик. Няма ли да е секси?

	Меган
	Много секси. Радвам се, че ти харесва. Чудесно, Роуз.

	Роуз
	Е, някои от думите са доста сложни, но използвам онлайн речника, който ми показа и наистина е приятно.

	Меган
	Хубаво, защото много ще ти помогне при тестовете за САТ. О! *Ти си тук!

	Карън
	Тук съм! Здравей!

	Меган 
	Здравей! Хайде, дай ми нещата си.

	Карън
	О, Божичко! Не мога да повярвам, че живееш тук. Нямам думи.

	Сейдж
	И аз нямам думи за вида ти.

	Карън
	Благодаря.

	Сейдж
	Не е комплимент. Защо хората все предполагат?

	Меган
	Карън, това са Роуз и Сейдж Бейкър. Момичета, това е Карън, най-добрата ми приятелка от Йейл.

	Роуз
	Приятно ми е.

	Карън
	И на мен.

	Сейдж
	Да вървим, Роуз. Ще закъснеем.

	Карън
	*Чао. *Осъзнаваш ли, че един чифт техни обувки ще ми покрие наема за месец?

	Меган
	Не се спихвай, но една от тези обувки ще ти плати наема.

	Карън
	Извинявай. *Пак работа.

	Меган
	Ще отговориш ли?

	Карън
	Не. Ще се обадя после. Шефът ми е кошмарен. Май не разбира смисъла на отпуската. 

	Меган
	Да, и моята шефка не е цвете в момента.

	Карън
	Мислех, че я харесваш.

	Меган
	Да. Харесвам я, но стана странно.

	Карън
	Явно е ред на програмата “добрата стара вещица”

	Меган
	Да, да.

	Карън
	Да.

	Меган
	Милиони пъти “да”.

	Карън
	Това са моите неща.

	Меган
	О, не, не, спокойно. Това е Рами. Той е иконом.

	Карън
	Здравей, Рами-икономът.

	Рами
	Не ме прегръщай.

	Карън
	Добре.

	Меган
	Има проблем с пространството. Ела да те разведа.

	Карън
	Хайде. 

	Патриша
	*Какво ще кажете за идеята с парфюма? Обичате парфюми.

	Сейдж
	Не може да е свързано с грим. Твърде близо е до Лоръл. Не искаме да изглежда като нещо фамилно.

	Роуз
	А и обещах на учителката никакви реклами до 3 следобед.

	Патриша
	Момичета, ето ситуацията. Вие определено сте знаменитости и може да сте голяма работа на Острова на богатите, но прекосите ли моста, никой няма да е чувал за вас.

	Сейдж
	Това е гадно.

	Патриша
	Не е задължително. Означава просто, че можем да ви превърнем във всичко. Но трябва да започнем от някъде. От където и да е. Така, водите ли блог?

	Роуз
	Уф.

	Патриша
	Малката ми пъпли по нервите.

	Сейдж
	Не искаме да сме придирчиви, но сме виждали какво се случва. Местна печатна реклама, кофти риалити шоу и после Перез те хваща с питие в ръка и 15-те минути слава свършват.

	Патриша
	Шегуваш ли се? Какви 15 минути? В наши дни най-лудите получават цял час в прайм тайма.

	Сейдж
	Искаме повече от това. Искаме устойчивост, кариера. Така де, виж Мадона. Тази жена е почти на 100 години и още е актуална. Ето това искаме.

	Патриша
	Да, но кралица Естер се появи на сцената с определена дарба, нали? Трябва да ми дадете материал за работа.

	Сейдж
	Роуз може да пее.

	Роуз
	Да, мога. А Сейдж е истински факир с китарата.

	Сейдж
	Да, Ерик Клептън има къща до нас в “Търкс и Кейкос”. Той ме научи на всичко.

	Патриша
	И как не сте го споменавали?

	Сейдж
	Не мислехме, че е важно.

	Патриша
	Това определено улеснява работата ми. Може ли да чуя нещо ваше?

	Роуз
	Да. Лоръл ни подари един ден в звукозаписно студио за 16-тия рожден ден. Мога да ти дам копие от записа ни.

	Патриша
	Добре.

	Сейдж
	Мога да ти дам и номера на Ерик, ако трябва.

	Патриша
	Аха. Не, благодаря. Имам го.

	
	Така, добре. Дайте ми време да поработя по новата ситуация и ще ви звънна, става ли? Чао, беллас.

	Роуз
	Леле, първата ни професионална среща. Чувствам се адски делова.

	Сейдж
	Знам. Май трябва да си наемем асистент.

	Карън
	Не мога да повярвам, че си се отказала от книгата за Лоръл. Смятах го за страхотна идея.

	Меган
	Знам. Много се забавлявах, но после нещата с Лоръл излязоха извън релси.

	Карън
	Това още не го разбирам. Всъщност книгата бе любовно писмо до нея.

	Меган
	Сложно е. А сега се чувствам напълно блокирала.

	Карън
	Знам. Повечето време правя копия. А когато не го правя, нося кафе за шефа и се грижа в бистрото да не сложат твърде много горчица на сандвича му.

	Мега
	Радвам се, че имам диплома от Айви Лийг.

	
	О, Лоръл, това е приятелката ми Карън.

	Лоръл
	Би ли ми обяснила това?

	Меган
	Не знам какво е.

	Лоръл
	Отчет за напредъка на момичетата.

	Меган
	О, да, да. Бях ти го оставила на бюрото. Сигурно си била извън града.

	Лоръл
	Моля те. Ясно е защо си искала да го скриеш от мен. Не са изумили академичния свят, нали?

	Меган
	Не съм искала да крия нищо от теб. Мислех, че ще се радваш да видиш колко са напреднали от миналата година.

	Лоръл
	Не ме е грижа за миналата година. Важна е тази година. А от това, което виждам, не се стараеш достатъчно.

	Карън
	*Съжалявам, ще говоря отвън.

	Лоръл
	Не помня да съм ти позволявала да каниш гости.

	Меган
	Говорих с Джералдин.

	Лоръл
	Джералдин няма власт да решава кой ще спи под този покрив. Ако ще използваш дома ми като личен хотел “Риц-Карлтън”, питай ме направо.

	Меган
	Съжалявам. Опитах се да се свържа с теб, но напоследък беше трудно да те открия.

	Лоръл
	Сама си надроби попарата, Меган. Сега се приготви да си я сърбаш.

	Меган
	*Знам. *И твоят шеф ли беше такъв?

	Карън
	Беше.

	Меган
	Господи, едновременно ли ни сдъвкаха? Това би било почти поетично.

	Карън
	Не съвсем…

	Меган
	О, не. Уволниха ли те?

	Карън
	Всъщност не. Повишиха ме.

	Меган
	Наистина?... Страхотно!... О, поздравления!

	
	Имаш късмет, защото Марко изпече от своите прочути кексчета “Поздравления за повишението в помощник-редактор”.

	Карън
	Какъв късмет, че се оказах помощник-редактор, нуждаещ се от поздравления.

	Меган 
	Да, добре се получи, а? Би било странно, ако беше направил от бисквитите “Мазел Тов за твоя Бар Мицва”.

	Карън
	Много мило от твоя страна. Мислех си нещо.

	Меган
	Да?

	Карън
	Може да ти се стори малко шантаво, но след като мястото за асистент във “Финли Ривю” е свободно, не би ли искала да го поемеш?

	Меган
	Старата ти работа?

	Карън
	Би било забавно ти да се върнеш в Ню Йорк и да си наемем апартамент заедно. Нали за такава работа мечтаеше след колежа?

	Меган
	Да, за такава работа мечтаех след колежа. Кандидатствах за нея, но ти я получи, помниш ли? Така се озовах на страница 11.

	Карън
	Не исках да стане така…

	Меган
	Не, не е. Само че… вече приключих с асистентската мечта. Пък и нали ми каза колко гадна е била работата.

	Карън
	Просто си мрънках. Но тя е много по-близо до това, което винаги си искала да правиш. Боли ме да гледам как си губиш времето като бавачка.

	Меган
	Възпитател, не бавачка.

	Карън
	Меган…

	Меган
	Стига. Ще закъснеем за тенис турнира на Уил.

	Карън
	Бясна си, нали?

	Меган
	Не съм бясна. Трудно е. Стига, вчера като пристигна, бяхме на едно ниво, а сега витаеш в съвсем различна стратосфера. Чувствам се мизерно и без компания.

	Карън
	Знам, съжалявам.

	Меган
	Недей. Радвам се за теб. Знам, че искаш да помогнеш, но съм щастлива тук.

	Карън
	Стига…

	Меган
	Така е. Трябва да започна нов проект, това е. И двете знаем, че не бих написала нищо, ако приема някоя откачена работа в Ню Йорк.

	Карън
	Може би е вярно.

	Меган
	Ако искам да напиша книга, това е идеалното място. Е, готова ли си за спортно събитие?

	Карън
	Добре. Припомни ми защо го  правим.

	Меган
	Ще видиш. Повярвай.

	Карън
	Дадено.

	Сейдж
	*Книгата е глупава. Не мога да повярвам, че трябва да четем тая тъпотия.

	Роуз
	Свърши ли я вече?

	Сейдж
	Защо американец ще влиза в италианската армия? Няма логика. И задникът ми би писал по-добре от Хемингуей.

	Роуз
	Чакай, как така си свършила? Още съм до половината.

	Сейдж
	Ако не си губеше времето да проверяваш всяка втора дума, и ти щеше да си свършила.

	Роуз
	Меган казва, че обогатяването на речника е най-лесният начин за повишаване на разбирането.

	Сейдж
	Меган е стара. *Ало?

	Патриша
	Сейдж, скъпа.

	Сейдж
	Патриша, здравей!

	Партиша
	Къде е Роуз? Трябва да поговорим. Заедно ли сте? Ще ви паднат шапките.

	Роуз
	Здравей, Патриша. Слушаме те.

	Патриша 
	Мили мои, имам невероятни новини. Седнете. Така, слушайте. Консорциумът “Лорън-Кейт” е група инвеститори. Артисти, музиканти, филмови звезди, творчески личности с твърде много пари, които купонясват като през 99-та.

	Роуз
	Добре, стара е.

	Патриша
	Притежават десетина нощни клубове от Ел Ей до Дубай, а утре вечер откриват един в Маями, наречен “Шанме”. Голямо откриване. И вие двете ще сте там. Ще минете по червения килим, ще се усмихвате на камерите.

	Сейдж
	Звучи страхотно.

	Патриша
	Е, става още по-страхотно. Търсят секси момичета за първото изпълнение. И тъй като творя чудеса, благодаря, това ще бъдете вие. Ало?

	Сейдж/Роуз
	Тук сме.

	Патриша
	Добре. Слушайте, изберете песен, някой готин кавър например. Утре следобед има прослушване и подбор. Довечера искам да се видим с Аделмо, любимия ми стилист. С мен ли сте?

	Сейдж/Роуз
	Аха.

	Патриша
	Дано сте готови да станете известни. Защото ще станете.

	Роуз
	О, Боже!

	Сейдж
	О, Боже! *Ще станем известни!

	Карън
	**Сега вече разбирам. Да, спорт!

	Меган
	Казах ти. Може би поне ще се престориш, че гледаш играта. Или мача. Или както там се нарича.

	Карън
	Кой ти гледа при тези мъже-бонбони пред нас? Сега разбирам защо си щастлива тук.

	Меган
	Керън.

	Керън
	Какво? Уил е най-готиният мъж на света. Защо не си се хвърлила в краката му?

	Меган
	Защото имам самоуважение.

	Карън
	Искам да го схрускам за закуска.

	Питър
	Извинете, че се меся, но случайно познавам мъжа, когото одумвате.

	Меган
	Не го одумваме. Тя одумва. В случай, че решите да му кажете.

	Карън
	Колко сте близки? Искам да каже – по какъв тип си пада обикновено?

	Питър
	Трябва да питате него. Аз съм му шеф.

	Меган 
	Вие сте Питър Фридланд?

	Питър
	Да, аз съм.

	Меган
	Здравейте.

	Питър
	А вие сте?

	Меган
	Меган Смит. Приятелката ми, Карън Грийн.

	Питър
	Приятно ми е.

	Меган
	Уил ми е говорил за вас. Много се вълнува, че работи за вас.

	Питър
	Добро хлапе и прави доста прилични снимки. Откъде познавате Уил?

	Меган
	Съсед ми е. Е, не точно мой съсед. Живее в къщата до тази, в която съм аз, в Палм Бийч.

	Питър
	Палм Бийч?

	Меган
	Да, работя и живея в Лез-Анж, а той живее с техните във Вила Транквила.

	Карън
	Харесва ми, че всички лъскави имения в Палм Бийч имат имена. Забавно е.

	Меган
	Знам.

	Питър
	Не знаех, че Уил живее с родителите си.

	Меган
	О, не, не. Не си вадете прибързани заключения. Не живее там по принуда. Не е лентяй. Ако семейството ми притежаваше половината петролен бизнес в страната, и аз бих живяла при тях, докато се омъжа.

	Питър
	Я чакайте. Казвате, че Уил е онзи Уил Дейвис, от “Дейвис Ойл”?

	Меган
	Да.

	Карън
	*Той май не знаеше.

	Меган
	Да, започнах да схващам.

	Карън
	Какъв ужас.

	Меган
	**Уил, да поговорим.

	Уил
	Здравей, Меган. Не би трябвало да си тук. шефът ми е тук и…

	Меган
	Знам, знам. Седя до него. Много е мил.

	Уил
	Да, е, приятно.

	Меган
	Непременно. Има нещо…

	Уил
	Да говорим после. Трябва да…

	Меган
	Да, след малко. Исках да те предупредя, че казах на Питър Фридланд, че си много богат. Не знам дали е важно, но исках да знаеш. 

	Уил
	Какво си направила?

	Меган
	Явно е важно. Радвам се, че се видяхме.

	Съдия
	Гейм.

	Меган
	Страхотна снимка. Съжалявам, че я изпусна.

	Уил
	*Добре, обясни ми – как успя да намесиш фамилните пари в разговора?

	Меган
	Не беше нарочно. Изплъзна ми се. Не знаех, че е тайна.

	Уил
	Не е тайна, но не е нужно шефът ми да го знае.

	Меган
	Съжалявам. Ако ще се почувстваш по-добре, според него не е чудо голямо.

	Уил
	Напротив. Не исках Питър да знае за семейството ми, за да имаме нормални взаимоотношения. Не би ме наел, ако знаеше кой съм.

	Меган
	Това е лудост.

	Уил
	Не е. Много хора биха помислили, че е странно да работя за 10 долара на час, да нося кафе и да бърша фотографски лещи.

	Меган
	Е, може да мисли, че е странно, но не може да те уволни, защото си богат.

	Уил
	Все едно. Ти не разбираш.

	Меган
	Не, разбирам те. Искаш да те харесва за това, което си. Той те харесва. Каза ми, че те смята за добро хлапе.

	Уил
	Не става въпрос дали ме харесва. Няма да се женя за него. Само че сега с отношенията ни е свършено.

	Меган
	Мисля, че преиграваш.

	Уил
	Не. Все едно какво мислиш.

	Меган
	Съжалявам. Стана случайно.

	Уил
	Няма значение. Всичко е наред. Трябва да се връщам.

	Карън
	**Всичко това за един преговор? Кълвяхме за изпита върху Чосър с по парче студена пица и пукакнки. И май изкарахме отличен.

	Меган
	Момичетата малко трудно се съсредоточават и ако малко вода от краставица им помага да прочетат няколко глави, така да е.

	Карън
	Казах ли ти, че първата ми задача е да помогна на шефа с редакцията на Майкъл Шабон?

	Меган
	Я стига! Майтапиш се. Невероятно.

	
	Хей, момичета, малко джиджи-биджи за нощното учене, а?

	Сейдж
	Излизаме.

	Меган
	Нищо подобно. Ще учим, помните ли?

	Роуз
	Ами… решихме, че отпада, след като имаш гостенка у дома. Здравей, Марси.

	Меган
	Това е Карън. Добър опит, но си довлечете тук задниците.

	Сейдж
	Няма да стане. Имаме среща с новия си стилист.

	Меган
	Какъв стилист? Какви ги говорите?

	Сейдж
	Лоръл вече ни разреши и след като не е свързано с училище, не е твоя работа.

	Меган
	Лоръл дойде и при мен, разстроена от последните ви оценки, така че има малко разминаване. Не знам какво става тук, но този изпит е 30 процента от годишната ви оценка. Трябва да говорим за подтекста, символизма, архетиповете и историческия контекст…

	Сейдж
	Ще ми се веднага да те поставя в исторически контекст.

	Роуз
	Добре, чакай. Меган, наистина съжаляваме за тази вечер, но не можем да се измъкнем. Наистина ни е важно.

	Меган
	И защо така?

	Сейдж
	Все едно, кажи й.

	Роуз
	Добре. Свързахме се с известен агент, който ни помага да започнем кариера. 

	Меган
	Какво?

	Роуз
	Виж, обещавам това да не ни попречи на ученето.

	Меган
	То вече ви пречи.

	Роуз
	Можем да правим и двете. Ти намираш време и за работата и за личните си неща, нали?

	Меган
	Да, но съм такава по природа.

	Роуз
	И ние ще станем.  Или мислиш, че не можем, което значи, че не вярваш в нас, което би било гадно.

	Меган
	Роуз, вярвам във вас, но не можете да пренебрегвате уроците.

	Сейдж
	Продължи цяла вечност.

	Роуз
	Благодаря ти, че си толкова разбрана. Няма да те разочаровам. Чао.

	Карън
	*Не умираш ли да разбереш каква кариера гонят? Сигурно ядрена физика. Шегувам се.

	Меган
	Знам. Обикновено не са такива. Е, бяха, но мислех, че имаме напредък.

	Карън
	Меги, на тези момичета не им пука за училище така, както на нас. Не се самонаказвай.

	Меган
	Е, хубавото е, че имам свободна вечер. Да се издокараме и обиколим клубовете.

	Карън
	Какво?

	Меган
	Не ме гледай така. Ще си изкараме истинска дива нощ в Маями.

	Карън
	**О, Боже! Помниш ли оня тип от постмодерния театър с фалшив британски акцент?

	Меган
	Беше адски досаден. И все наричаше професор Бърнстийн “Боб”. Какво си мислеше?

	Карън
	Знам.

	Меган
	Страхотно е, че си тук. Тук нямам приятелки.

	Карън
	И ти ми липсваш. Мислих си… Само ме изслушай. Ти си адски талантлива писателка. Глупаво е да не пишеш, защото си възпитателка.

	Меган
	Казах ти, ще започна нов проект, но още не съм решила какъв да е.

	Карън
	Мен ако питаш, точно под носа ти е.

	Меган
	Свинско с ориз? Ефектът от Ем Ес Джи? Прекалени надувки?

	Карън
	Твоят живот. Помисли само. Това, което преживяваш, е изумително. Мисля, че “Финли Ривю” ще се заинтересува от нещо такова.

	Меган
	Съмнявам се, че “Финли Ривю” ще публикува история за мен.

	Карън
	Не само за теб, а за живота ти тук. Разорена възпитаничка на Йейл…

	Меган
	Чийто апартамент изгоря.

	Карън
	… чийто апартамент изгоря, намира работа като възпитателка в шикозно имение в Палм Бийч. Съсед й е красив милиардер, който работи на минимален хонорар…

	Меган
	И който вероятно вече няма да ми проговори.

	Карън
	Ето, историята сама се пише. Смесица от “Дневниците на бавачката” и “Дяволът носи Прада” с щипка холивудски блясък.

	Меган
	Не бих могла.

	Карън
	Защо? Това е твоята история, не ти трябва разрешение. Пък и каза, че искаш да останеш в Палм Бийч, за да пишеш. Пиши за това.

	Меган
	Така е, но…

	Карън
	Не е толкова откачено, като се замислиш. Винаги си била убедена, че ще напишеш нечия биография. Може би трябва да напишеш своята.

	Питър
	**Добри са, Уил. Някои са доста добри.

	Уил
	Така ли мислиш? Не бях сигурен за композицията в тази купчина.

	Питър
	Харесват ми. Добри са.

	Уил
	Нека ти донеса ново.

	Питър
	Не, не. Седни. Няма проблем, наистина. Сигурен съм, че келнерът ще се появи тия дни. *Какво?

	Уил
	Нося ти кафе от почти година, Питър. Преди не е било проблем.

	Питър
	Преди не знаех, че си бършеш задника с чековете ми. Извинявай, безчувствено ли беше?

	Уил
	Не. Разбирам. Дано разбираш защо реших да не ти казвам кой съм.

	Питър
	Парите карат повечето хора да се чувстват неудобно. Решил си, че и аз съм като тях. Явно нямаш високо мнение за мен.

	Уил
	Не, нещата не стоят така.

	Питър
	Тогава какво, Уил? Любопитен съм. Какво се върти в ума на един мултимилиардер?

	Уил
	Просто не исках да се съмняваш в отдадеността ми на работата. Благодарен съм за възможността да работя с теб и да се уча от теб. Наистина обичам фотографията.

	Питър
	О, знам, че е така.

	Уил
	Приемам я сериозно. Исках да се отнасяш с мен като с всички останали.

	Питър
	Дадено. Иди ми донеси кафе. Не, шегувам се. седни. Какво правиш? Седни. Просто те занасям. Седни. Любопитен съм, колко всъщност струваш?

	Патриша
	***Роуз Бейкър, народе.

	Роуз
	*Добре ли беше?

	Патриша
	Шегуваш ли се? Ти си звезда, малка моя. Ти си рядка звезда. Холи, звънни на Ленка. Кажи, че няма да ни трябва този уикенд и им благодари.

	Сейдж
	Имала си резерва?

	Патриша
	Не, не. Не бъди глупава, скъпа. Това е нещо съвсем различно.

	Роуз 
	Наистина ли мислиш, че сме добри?

	Патриша
	Мисля, че сте невероятни. Когато чух диска ви, реших, че си счупила звуковия оптимизатор. Но ти си истинско чудо.

	Сейдж
	Ами… ами аз? Добра ли бях?

	Патриша
	Да, скъпа. Изглеждаш прекрасно. Просто прави това, което правиш, става ли? Добре, слушай, мислила ли си да ставаш актриса? Така де, с тези дробове би могла да си в  продължението на “Лак за коса”.

	Роуз
	Не мисля, че ставам за актриса.

	Патриша
	Знаеш ли какво, Зак Ефрън ми каза същото. А виж го сега. Седни за малко. 

	Меган
	**Роуз? Сейдж? Под лавина от обувки ли те? Ехо?

	Марко
	Какво си се намръщила? Да не са ти изсмукали крема от еклера?

	Меган
	Уф.

	Марко
	Извинявай. Някои готварски метафори са ужасни. Къде е твоята умница?

	Меган
	Говори с Майкъл Шабон. Точно така, бъбри си с романист, носител на Нобелова награда, а аз съм славната бавачка.

	Марко
	Не си толкова славна.

	Меган
	И аз можех да пиша, нали? Добре де, имам идеи. Но вместо да работя с гениални писатели, момичетата пак ме сритаха в канавката. 

	Марко
	Защо не говориш с Лоръл?

	Меган
	Бих говорила с нея, ако ми вдигаше телефона. Уж е бясна, че оценките на момичетата не са достатъчно високи, а разрешава да си наемат агент. Сякаш иска да се проваля.

	Марко
	Не я оставяй.

	Меган
	Защо? Сериозно, Марко, защо само аз си скъсвам задника, а на никой не му пука? Никой не ме иска наоколо. Какво, по дяволите, търся тук?

	Марко
	Ако знаех, че ще правиш жалейно парти, да спретна малко ордьоври.

	Меган
	Извинявай, просто… Не знам. Мислех, че като дойде Карън, ще се почувствам по-добре, но стана още по-лошо. Знам, че състезанието е дълго и се надбягвам със себе си. Дрън-дрън-дрън. Не знам. Понякога е добре да тичаш с компания.

	Марко
	Ако ти трябва някой, с който да си се оплаквате, звънни на Уил. Момчето има истински проблеми.

	Меган
	Какви проблеми има Уил? Забравил е да зареди количката за голф?

	Марко
	Не, изгубил си е работата.

	Карън
	**Казваше, че линията може да се промени заради това? Да, да. Не, не. Казаха ми. Абсолютно. Просто исках да знаете, че за каквото и да ви трябвам… бих могла… бих могла да направя копия и оттук. Утре е добре, добре…

	Уил
	(гласова поща) Здравейте, аз съм Уил. Оставете съобщение и ще ви се обадя.

	Меган
	Здравей, аз съм. Меган Смит. Червена коса?... Пак се обаждам да се извиня. И да чуя как си. Сигурно ме мразиш в момента и… Напълно те разбирам. Имаш право. Все едно, ако искаш да ми звъннеш, ще бъде чудесно. Нали? Чао. 

	Карън
	Добре. Да. Да. Добре, утре в 7 ще съм там.

	Патриша
	**Момичета? Ето ги. Изглеждате изумително. Блестите.

	Сейдж
	Благодаря.

	Патриша
	Готова ли си да пуснеш вълшебния си глас?

	Роуз
	Предполагам.

	Патриша
	Добре. Искам да те представя на Перез. Не само може да те направи известна, но сайтът му е идеалното място за сингъла ти.

	Роуз
	Сингъл?

	Патриша
	Аха. Стой с мен и ще имаш цял албум.

	Роуз
	Имаш предвид мен и Сейдж, нали?

	Патриша
	Моля?

	Роуз
	Нали и двете ще правим албума?

	Патриша
	Да, абсолютно. Ела. Перез! Ю-ху! Скъпи? *Виж се само, стопил си се.

	Перез
	Ще го приема за комплимент.

	Патриша
	Че има ли друг начин? Представям ти Роуз Бейкър. Тя е следващата Ейми Уайнхаус, но без наркотиците. А това е Сейдж, сестра й. Роуз работи по едно парче. Направо ще те срази, казвам ти. Разкажи му за музиката си, скъпа.

	Перез
	*Няма ли е?

	Сейдж
	Простете на сестра ми. Става много срамежлива, когато се говори за музиката ни. Освен това си пази гласа за представлението.

	Перез
	Разбирам. Нейно величество прави същото.

	Сейдж
	Обичаме Мадона. Тя е наш идол. Мисля, че първият ни сингъл ще е напомня “Лъч светлина”, но ретро а-ла Бисти Бойс, Рън Ди Ем Си и щипка хип-хоп.

	Перез
	Я стига! Харесва ми. Нямам търпение да чуя.

	Сейдж
	Нямаме търпение да го изпеем.

	Перез
	Скъпа, мисля, че това е началото на прекрасно приятелство.

	Патриша
	Е, хайде, време е за снимка.

	Меган
	**Тъжно ми е, че си тръгваш. Купонът тъкмо започна.

	Карън
	Знам. Ще ми се да остана, но шефът иска лично да се срещна с Майкъл.

	Меган
	Невероятно е, че си на малко име с Майкъл Шабон.

	Карън
	Секси съседът обади ли се?

	Меган
	Не. Сигурно още ми е бесен. И не го виня.

	Карън
	Стига. Не си виновна, че е уволнен. И ако ти е бесен, значи е просто идиот от Палм Спрингс. Край на историята. Слушай, говорих с шефа за статията ти. Заинтригуван е.

	Меган
	Каква статия?

	Карън
	Е, представих го като статия, но винаги можеш да го превърнеш в първа глава. После можем да направим книга като Гопник с “От Париж до Луната”

	Меган
	Ей, ей, чакай, чакай малко. Карън, спри. Не съм казвала, че ще пиша за това.

	Карън
	Но защо не? Идеята е страхотна!

	Меган
	Не мога да го напиша, докато още работя тук, а в момента не съм в положение да напускам.

	Карън
	Но защо да напускаш? По-добре да останеш тук по-дълго. Ще изровиш повече мръсни ризи.

	Меган
	Това не ме интересува. Не искам да съм такъв вид писател. И което е по-важно – не искам да съм такъв човек.

	Карън
	Не би написала нищо, което не е истина. Лоръл е ледена кралица, а момичетата са блудкави принцеси, които не могат да прочетат книга без вода от краставици.

	Меган
	Ей!

	Карън
	Преувеличавам чисто драматично, но знаеш за какво говоря.

	Меган 
	Изобщо не са такива. Всъщност ги съдиш сурово, без дори да ги познаваш.

	Карън
	Реагираш доста емоционално. Това се нарича журналистика.

	Меган
	Не, не е журналистика. Това е гнусно и евтино и няма да го направя.

	Карън
	Поставяш ме в доста гадна ситуация, Меган. Вече казах на шефа, че ще го направим, а той се развълнува и…

	Меган
	Не е трябвало да го правиш!

	Карън
	Какво те е грижа за тези хора изобщо? На тях явно не им пука за теб.

	Меган
	Преживяваме труден етап. Не винаги е така.

	Карън
	Вече дори не те познавам. Меган, която познавах, би убила за такава възможност. И двете сме мечтали за подобна възможност.

	 Меган
	Не, не е. И ако някога си мислила, че съм човек, който умишлено би наранил някого, просто за да се появи в глупаво списание, значи изобщо не ме познаваш. 

	Карън
	*Пак ще говорим.

	Сейдж
	*Чудя се кога ли ще пуснат снимките онлайн.

	Роуз
	Не знам. Справи се супер с Перез. Още не мога да се съвзема.

	Сейдж
	Не беше ли мил?

	Роуз
	Да.

	Сейдж
	Нощта беше супер готина.

	Роуз
	Няма съмнение.

	Сейдж
	Не мога да повярвам, че Орландо Блум ти даде номера си. Ще му се обадиш ли? Ехо?

	Роуз
	Какво?

	Сейдж
	Все едно, ще говорим после. Уморена съм.

	Роуз
	Аз също. Не знаех, че толкова ще закъснеем.

	Сейдж
	Почини си. Утре ни чака голямо перчене в училище.

	Роуз
	Да, и първия ни изпит.

	Сейдж
	Да. Гадост. Лека.

	Меган
	**Къде е икономът, когато ти трябва? *Щеше да си тръгнеш, без да се сбогуваш?

	Карън
	Мислех, че не искаш да говориш с мен.

	Меган
	Стига. Не помниш ли споровете, които водехме в колежа? Снощният дори не бе регистриран по Рихтер.

	Карън
	Спомням си една счупена лампа.

	Меган
	Съжалявам, че те поставих в кофти положение пред шефа ти.

	Карън
	*Вината не е твоя. *Не трябваше да съм толкова самонадеяна. *Не мислех, че статията ще е проблем. Неволна игра на думи. Виж, явно много държиш на тези хора. Не мисля, че разбирам защо, но не ми е работа да съдя.

	Меган
	Знам как изглежда. Истината е, че съм отговорна за доста от ставащото тук напоследък. Лоръл има право да ми е бясна, прекрачих границите. А момичетата са умни. 

	Карън
	Меги…

	Меган
	Не, не, сериозно. В момента може да не държат на училището, но искам по-късно да имат избор в живота. Чувствам, че е мое задължение това да стане. Знам, че звучи глупаво…

	Карън
	Не, не звучи глупаво. Звучи като теб. Това семейство може да не знае какъв късмет имат с теб, но аз знам. *Таксито ми.

	Меган
	Добре.

	Карън
	Хубаво.

	Меган
	Обещавам да пиша, докато съм тук. Няма да прекарвам цялото си време в правене на тен.

	Карън
	Добре.

	Меган
	Звънни като стигнеш.

	Карън
	Непременно. Чао.

	Лоръл
	*Доста кратка визита.

	Меган
	Лоръл, добре, че си тук. Имаш ли минута? *Иска да ти кажа, че погледнах оценките на момичетата. Имаш право. Трябва да ги повишат. Искам да ги повишат. Прибавих още едно занимание към програмата им. Напоследък бяха малко объркани и искам да се съсредоточат.

	Лоръл
	Ясно. Добре ли прекара с приятелката си?

	Меган
	Да, радвам се, че я видях.

	Лоръл
	Мина ми през ум, че може би искаш да си заминеш с нея.

	Меган
	*Ако не ме искаш тук, Лоръл, ще си тръгна. Няма нужда да го раздухваме или някой да знае защо. Но ако има значение – искам да остана. Да работя за вас беше точно това, на което се надявах. Е, поне видях потенциала му.

	Лоръл
	Знам, че не ти беше лесно през последните седмици. И аз не те улесних особено. В моето положение трудно се доверявам на хората.

	Меган
	Разбирам. Повече от всякога разбирам. И смятам да докажа лоялността си, щом е нужно.

	Лоръл
	Оценявам го. Бях впечатлена от теб още щом те видях. Облекчение е да мисля, че инстинктите ми не са ме подвели все пак. Лен тъкмо ми ги донесе от “Фошон” в Париж. Да се поглезим?

	Г-жа Уинроу
	*Имате 55 минути да напишете есетата си. Помнете трите правила – ясно, съдържателно, стегнато. Успех.

	Уил
	**Заета ли си?

	Меган
	О, не, не, не, не. Аз просто…

	Уил
	Пренаписваш си извинението до мен? Провери правописа.

	Меган
	Не се смей. Написах няколко нелепи и-мейла, в случай че не се обадиш.

	Уил
	Не бих могъл да не се обадя.

	Меган
	Все още ти дължа извинение.

	Уил
	Не е нужно.

	Меган
	Не. Да. Трябва. Чувствам се ужасно. Не биваше да приказвам.

	Уил
	Няма проблем.

	Меган 
	Не мога да повярвам, че шефът те е уволнил за това. Не само е нечестно, но и незаконно. Всъщност знаеш ли…дай ми номера му. Мога да звуча стряскащо по телефона.

	Уил
	Убеден съм. Хубаво е да знам, че си готова да се биеш за мен, но наистина няма проблем. Не ме уволни. Напуснах.

	Меган
	Напусна?

	Уил
	Да. Като се замисля, беше време да продължа. Досега играх на сигурно.

	Меган
	Така ли?

	Уил
	Да. Сигурно има причина за всичко. Това ме принуди да направя стъпката и да видя какво ме очаква.

	Меган
	Значи донякъде съм помогнала.

	Уил
	Донякъде.

	Меган
	Ами добре. Много добре, защото смятам да ти помогна още, много ме бива в следващата стъпка.

	Уил
	И каква е тя?

	Меган
	Автобиографии, търсене на работа, интервюта. Трепач съм на интервютата. Сигурно не си съгласен заради нервния ми говор, но помага при търсене на работа. 

	Уил
	Така ли?

	Меган
	Определено. Ще ти направим наистина професионално портфолио. Имам лого-албум.

	Уил
	Разбира се.

	Меган
	Ключът е в организацията. Първо трябва да изпратим 20-ина и-мейла и да видим какво ще излезе. *Най-добре е да планираме всичко… Чакай.

	Уил
	Какво?

	Меган
	Лого-албумът ми остана в стария апартамент. *Ще си взема нов.

